**Ministru kabineta noteikumu projekta “Civilās aviācijas gaisa kuģa lidojumu apkalpes locekļu sertificēšanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Civilās aviācijas gaisa kuģa lidojumu apkalpes locekļu sertificēšanas noteikumi” (turpmāk – projekts) mērķis ir noteikt kārtību kādā valsts aģentūra “Civilās aviācijas aģentūra” (turpmāk – Civilās aviācijas aģentūra) izsniedz gaisa kuģu lidojumu apkalpes locekļu (turpmāk – pilotu) apliecības ar attiecīgām kvalifikācijas atzīmēm. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 30.panta otrā daļa un 32.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā Ministru kabineta 2018.gada 11.decembra noteikumi Nr.762 „Civilās aviācijas gaisa kuģu lidojumu apkalpes locekļu sertificēšanas noteikumi” (turpmāk – noteikumi Nr.762), kuri nosaka procesuālo kārtību, kādā Latvijas Republikā izsniedz pilotu apliecības un prasības atsevišķu pilotu apliecību (nacionālās pilotu apliecības) saņemšanai, kurām prasības nav noteiktas Eiropas Savienības līmenī. Noteikumos Nr.762 noteiktā pilotu apliecības izsniegšanas kārtība, kā arī teorētisko un praktisko eksāmenu kārtošanas kārtība ir piemērojama attiecībā uz jebkuru pilotu apliecību kategorijas iegūšanu. Prasības, kuras pilotu apliecību pretendentiem ir jāizpilda, lai iegūtu pilota apliecību ar atbilstošu kvalifikācijas atzīmi, attiecībā uz atsevišķām pilotu apliecības kategorijām ir noteiktas Eiropas Savienības līmenī. Savukārt prasības, to pilotu apliecību kategorijām, kuras nav noteiktas Eiropas Savienības līmenī, ir jānosaka katras dalībvalsts nacionālajā līmenī.Projekts nosaka, kādi dokumenti ir iesniedzami pilota apliecības saņemšanai, kādā laika posmā tie tiek izsniegti un pieņemts lēmums par apliecības izsniegšanu, kā arī noteikti gadījumi, kādos pilota apliecības izsniegšanas tiek atteikta vai pat noteikts aizliegums uz kādu laiku iegūt pilota apliecību. Projekts attiecas gan uz personām, kuras vēlas saņemt pilota apliecību, kuru iegūšanai prasības ir noteiktas Eiropas Savienības tiesību aktos (tas ir, FCL daļas apliecība, BFCL daļas apliecība un SFCL daļas apliecība), gan uz personām, kuras vēlas saņemt nacionālo pilota apliecību, kuru iegūšanai prasības ir noteiktas šajos noteikumos (tas ir, amatierpilota apliecība, lidotāja inženiera apliecība un FCL daļas apliecības nacionālais pielikums). Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula Nr. 2018/1139) nosaka vispārējas prasības attiecībā uz civilās aviācijas tiesisko regulējumu Eiropas Savienības mērogā, tajā skaitā, nosaka civilās aviācijas jomas, kurās tiesiskais regulējums tiek izstrādāts Eiropas Savienības līmenī, pieņemot deleģētos un īstenošanas tiesību aktus (regulas), un jomas, kurās tiesiskais regulējums tiek noteikts katras dalībvalsts nacionālajā līmenī. Regulas Nr.2018/1139 I pielikumā ir noteikti gaisa kuģi attiecībā, uz kuriem netiek piemērotas Eiropas Savienības tiesību aktu prasības, tajā skaitā, attiecībā uz pilotu apliecības iegūšanu, kas vēlas veikt lidojumus ar šajā pielikumā minētajiem gaisa kuģiem.Noteikumu Nr.762 3.1.apakšpunktā noteikts, ka noteikumi attiecas uz amatiepilotu apliecībām, kas dod tiesības veikts lidojumus ar gaisa kuģiem, kuri minēti regulas Nr.2018/1139 I pielikumā. Taču šobrīd spēkā esošais regulējums neaptver visu gaisa kuģu klases vai tipus, kuri ir klasificējami kā regulas Nr.2018/1139 I pielikuma gaisa kuģi. Noteikumu Nr.762 3.nodaļā noteiktās amatierpilota apliecības un kvalifikācijas atzīmes prasības aptver tikai regulas Nr.2018/1139 I pielikuma c), e) un f) apakšpunktā minētos gaisa kuģus. Līdz ar to šobrīd ir tiesiskais vakuums attiecībā uz citiem gaisa kuģiem, kuri klasificējami kā Nr.2018/1139 I pielikuma gaisa kuģi, jo tiem nav izdots Eiropas Savienības Aviācijas Drošības Aģentūras (turpmāk - EASA) gaisa kuģa tipa sertifikāts, taču kurus ekspluatē Latvijas Republikā reģistrētie ekspluatanti. Piemēram, gaisa kuģu ekspluatants “GM Helihopters” ekspluatē gaisa kuģi Mi-8 (daudzpilotu helihopters), ekspluatants “Baltic Bees Jet Team” ekspluatē gaisa kuģi L 39 (vienpilota turboreaktīvā lidmašīna); ekspluatants “Izpletņlēcēju klubs “Disks”” ekspluatē gaisa kuģi AN-2 (daudzpilotu viendzinēja lidmašīna). Attiecībā uz minēto gaisa kuģu pilotiem šobrīd tiek piemērotas noteikumu Nr.762 129.punktā noteiktais, tas ir, ka pretendentam jāapgūst attiecīgās kategorijas, klases vai tipa gaisa kuģa mācību kursu apstiprinātā mācību organizācijā un jānokārto lidojumu prasmes pārbaudi Civilās aviācijas aģentūras norīkota lidojumu eksaminētāja uzraudzībā. Taču minētajos noteikumos nav noteiktas prasības, kas ir jāapgūst katrā noteiktās mācību programmas ietvarā, kā arī nav noteikta nepieciešamā lidojumu vai teorētisko zināšanu pieredze, kas ir nepieciešama attiecīgas mācību programmas apgūšanai. Šobrīd Latvijā sertificētie gaisa kuģu piloti ar kvalifikācijas atzīmi uz Mi-8 (11 piloti); L 39 (9 piloti) un AN-2 (4 piloti) ir saņēmuši noteikumu Nr.762 130.punktā minēto nacionālo pilotu apliecību, balstoties uz citā Starptautiskās Civilās Aviācijas Organizācijas (turpmāk - ICAO) dalībvalstī apgūtās nacionālās mācību programmas, kuru Civilās aviācijas aģentūra ir atzinusi par piemērotu, attiecīgas kvalifikācijas atzīmes izsniegšanai. Piemēram, L 39 kvalifikācijas atzīmes iegūšanai, pretendenti mācību programmu apguva Igaunijā, Mi-8 kvalifikācijas atzīmes iegūšanai – Lietuvā, AN-2 kvalifikācijas atzīmes iegūšanai – Ukrainā u.c. ICAO dalībvalstīs. Taču minētie gaisa kuģu ekspluatanti ir izteikuši interesi, ka vēlas izveidot savas apstiprinātās mācību organizācijas, lai minētās kvalifikācijas atzīmes pretendenti nepieciešamo mācību programmu varētu apgūt Latvijā. Ņemot vērā minēto, noteikumos Nr.762 ir nepieciešams skaidri identificēt to gaisa kuģu kategorijas / grupas, kuriem netiek izdotas EASA gaisa kuģa tipa sertifikāti un ir klasificēti kā regulas Nr.2018/1139 I pielikuma gaisa kuģi, un noteikt prasības šo gaisa kuģu pilotu apliecības un attiecīgas kvalifikācijas atzīmes saņemšanai. Noteikumos Nr.762 nav iespējams uzskaitīt katru konkrētu gaisa kuģa tipa kvalifikācijas atzīmi, kas atbilst regulas Nr.2018/1139 I pielikumā minētajiem gaisa kuģu kritērijiem, tādēļ gaisa kuģu tipa kvalifikācijas atzīmes ir iedalītas četrās grupās (A; B; C un D grupas tipa kvalifikācijas atzīme), ņemot vērā gaisa kuģa ekspluatācijas veidu. Ņemot vērā minēto, ar šo noteikumu projektu tiek paredzēts, ka personām, kuras vēlas veikt lidojumus ar regulas Nr.2018/1139 I pielikuma gaisa kuģi ir attiecīgi jāiegūst amatierpilota ar attiecīgas klases kvalifikācijas atzīmi vai FCL daļas apliecības nacionālo pielikumu ar attiecīgu regulas Nr.2018/1139 I pielikuma tipa kvalifikācijas atzīmi. Noteikumu projekts paredz, ka regulas Nr.2018/1139 I pielikuma gaisa kuģa tipa kvalifikācijas atzīmi var iegūt tikai pilots, kurš jau ir saņēmis attiecīgas kategorijas pilota apliecību, kas izsniegta saskaņā ar Komisijas 2011.gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008 (turpmāk – regula Nr. 1178/2011) prasībām. Noteikumu Nr.762 6.punktā ir uzskaitītas kvalifikācijas atzīmes, kuras var iegūt ar amatierpilota apliecību. Šobrīd ir tikai atsauce uz ultravieglo lidmašīnu, helihopteri utt. Taču, lai pretendentiem nepārprotami būtu skaidrs, kurā gadījumā regulas Nr.2018/1139 I pielikuma gaisa kuģis ir uzskatām kā ultravieglais gaisa kuģis un iegūstama amatierpilota apliecība ar attiecīgu klases kvalifikācijas atzīmi, nepieciešams precizēt, kas ir ultravieglais gaisa kuģis. Ņemot vērā minēto, noteikumu 6.punktā kvalifikāciju atzīmju skaidrojums ir precizēti un papildināti ar atsauci uz regulas Nr.2018/1139 I pielikuma punktiem. Noteikumu Nr.762 5.4.apakšpunktā ir norādīts, ka Civilās aviācijas aģentūra izsniedz lidojumu instruktora sertifikātu un noteikumu Nr.762 6. nodaļā noteiktas prasības lidojumu instruktora sertifikāta iegūšanai. Atbilstoši regulā Nr.1178/2011 esošajai terminoloģijai, “instruktors” ir viena no kvalifikācijas atzīmēm, ko pilots var iegūt izpildot noteiktas prasības. Savukārt instruktora kvalifikācijas atzīmi, tā pat kā gaisa kuģa klases un tipa kvalifikācijas atzīmi, ieraksta attiecīgā pilota apliecībā, taču sertifikātu, kā papildus dokumentu pilota apliecībai, izdod tikai tādos gadījumos, ja instruktoram piešķirto privilēģiju uzskaitījumu nevar ierakstīt apliecībā. Turklāt noteikumos Nr.762 ir noteiktas prasības tikai lidojumu instruktoram, kuram ir tiesības veikt mācību lidojumus, lai persona iegūtu amatierpilota apliecību ar atbilstošu kvalifikācijas atzīmi. Taču ņemot vērā, ka projekts paredz papildināt noteikumus Nr.762 ar prasībām attiecībā uz regulas Nr.2018/1139 I pielikumā minēto gaisa kuģu tipa kvalifikācijas atzīmes iegūšanu, noteikumi ir jāpapildina arī ar prasībām instruktoriem, kuriem ir tiesības veikt mācību lidojumus, lai pilots iegūtu attiecīgu regulas Nr.2018/1139 I pielikumā minēto gaisa kuģu tipa kvalifikācijas atzīmi. Savukārt instruktori, kuri veic mācību lidojumus ar attiecīga tipa gaisa kuģi kvalifikācijas atzīmes iegūšanai, atbilstoši regulas Nr.1178/2011 lietotai terminoloģijai ir “tipa instruktori” (Type rating instructor). Ņemot vērā minēto noteikumos Nr.762 attiecībā uz instruktora kvalifikāciju, ir jāveic būtiski grozījumi, tas ir:1) jāparedz, ka pilots var pretendēt uz instruktora kvalifikācijas atzīmi nevis instruktora sertifikātu;2) skaidri jānodala instruktoru kvalifikācijas atzīmes (lidojumu instruktors, lidotāja inženiera instruktora un tipa instruktora) un jāparedz katra instruktora kvalifikācijas atzīmei piešķirto privilēģiju apjoms;3) noteikumi jāpapildina ar prasībām tipa instruktora kvalifikācijas atzīmes iegūšanai.Analoģiski noteikumi Nr.762 ir jāprecizē attiecībā uz eksaminētājiem. Turklāt regulas Nr.1178/2011 I pielikuma FCL.1020. un FCL.1025.punktā ir atsauce uz vadošo eksaminētāju (senior examiner), taču regulā Nr.1178/2011 nenosaka prasības, kādām jāatbilst vadošajam eksaminētājam. Ņemot vērā minēto, noteikumi jāpapildina ar prasībām vadoša eksaminētājam kvalifikācijas atzīmes iegūšanai un uzturēšanai. Regulas Nr.1178/2011 I pielikuma FCL.1015.punktā un FCL.1025.punktā ir noteikts, ka pretendents uz eksaminētāja kvalifikācijas atzīmi un eksaminētājs kvalifikācijas atzīmes uzturēšanai attiecīgi apgūst eksaminētāju standartizācijas kursu vai eksaminētāja prasmju atsvaidzināšanas kursu. Taču novērtēt vai eksaminētāju standartizācijas kurss vai eksaminētāja prasmju atsvaidzināšanas kurss ir apgūts vai nav apgūts, var tikai tad, ja kursa beigās tiek kārtots teorētiskais eksāmens. Prakse ir pierādījusi, to, ka ne tikai pretendenti uz eksaminētāja kvalifikācijas atzīmes, bet arī ilggadēji sertificēti eksaminētāji, tajā skaitā vadošie eksaminētāji, nenokārto kursa teorētisko eksāmenu. Ņemot vērā minēto, noteikumi jāpapildina ar prasībām eksaminētāju standartizācijas kursa vai eksaminētāja prasmju atsvaidzināšanas kursa teorētiskā eksāmenu kārtošanas procedūru, tas ir paredzot veidu kā eksāmens tiek kārtots.Noteikumu Nr.762 3.2.apakšpunktā ir noteikts, ka noteikumi attiecas uz personām, kuras vēlas iegūt lidojumu apkalpes locekļa apliecību saskaņā ar regulu Nr.1178/2011. 2018.gadā, kad tika pieņemti noteikumi Nr.762, regula Nr.1178/2011 saturēja detalizētas prasības vieglo gaisa kuģu pilota (LAPL), privātpilota (PPL), gaisa balona pilota (BPL), planiera pilota (SPL), komercpilota (CPL), daudzpilota (MPL), aviolīniju transporta pilota (ATPL) apliecību saņemšanai. Lai nodrošinātu konsekvenci visas Eiropas Savienības dalībvalstīs attiecībā uz izsniegtajām pilotu apliecībām, visas pilotu apliecības, kas izdotas saskaņā ar regulas Nr.1178/2011 I pielikuma prasībām, atbilstoši regulas Nr.1178/2011 2.panta 1) apakšpunktā noteiktajai definīcijai tiek dēvētas par “FCL daļas apliecībām” (Part-FCL licence). Turklāt noteikumu Nr.762. 4.punktā noteikts, ka kompetentā iestāde regulas Nr. 1178/2011 FCL.001. punkta izpratnē Civilās aviācijas aģentūra. Taču 2020.gadā būtiski tika grozīta regula Nr.1178/2011. No regulas Nr.1178/2011tika svītrotas prasības attiecībā uz gaisa balona pilota (BPL) un planiera pilota (SPL) apliecību iegūšanu. Prasības attiecībā uz gaisa balona pilota (BPL) apliecības iegūšanu tika iekļautas Komisijas 2018.gada 13.marta Regulā (ES) Nr.2018/395, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus gaisa balonu ekspluatācijas noteikumus un gaisa balonu lidojuma apkalpes locekļu licencēšanas noteikumus (turpmāk – regula Nr.2018/395) kā III pielikums. Savukārt prasības attiecībā uz planiera pilota (SPL) apliecības iegūšanu tika iekļautas Komisijas 2018.gada 14.decembra Īstenošanas Regulā (ES) Nr.2018/1976, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus planieru ekspluatācijas noteikumus un planieru lidojuma apkalpes locekļu licencēšanas noteikumus (turpmāk – regula Nr.2018/1976) kā III pielikums. Ņemot vērā minēto, nepieciešams attiecīgi veikt grozījumus noteikumu Nr.762 3.2.apakšpunktā, paredzot ka noteikumi piemērojami attiecībā uz personā, kuras vēlas iegūt pilota (BFCL un SFCL) apliecības saskaņā ar regula Nr.2018/395 III pielikumā un regulas Nr.2018/1976 III pielikumā noteiktajām prasībām, kā arī veikt grozījumus noteikumu Nr.762 4.punktā uz kompetentās iestādes noteikšanu.Ņemot vērā minēto, tika konstatēts, ka noteikumos Nr.762 veicamo grozījumu apjoms ir vairāk kā puse no spēkā esošo noteikumu normu apjoma, līdz ar to atbilstošo Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteiktajam, ir sagatavots jauns noteikumu projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību** **un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām, kuras vēlas iegūt pilota apliecību ar attiecīgu kvalifikācijas atzīmi, kā arī uz personām, kuras jau ir saņēmušas attiecīgu pilota apliecību, bet vēlas iegūt jaunu kvalifikāciju, kā arī uzturēt spēkā iegūtās kvalifikācijas atzīmes.Šobrīd Civilās aviācijas aģentūras uzraudzībā ir 850 piloti, no kuriem 117 piloti ir saņēmuši nacionālo pilota apliecību (70 amatierpilotu apliecības, 23 lidotāji inženiera apliecības, 24 FCL daļas apliecības nacionālo pielikumu). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas daļas 1.punktā minētajām sabiedrības mērķgrupām nemainās, jo netiek mainīti to līdzšinējie pienākumi un tiesības. Sabiedrības mērķgrupām projekta tiesiskais regulējums nemaina to tiesības un pienākumus.Administratīvais slogs Civilās aviācijas aģentūrai nepieaug, jo viena no aģentūras pamatfunkcijām ir veikt lidojumu apkalpes locekļu sertificēšanu un tā to ir veikusi noteikumu Nr.762 darbības laikā. |
| 3. | Administratīvo izmaksu monetārs novērtējums | Projekta ietvaros Civilās aviācijas aģentūra tai piekritīgās funkcijas un uzdevumus veiks esošo finanšu resursu ietvaros, sniedzot publiskus maksas pakalpojumus saskaņā ar Ministru kabineta 2013.gada 24.septembra noteikumiem Nr.999 “Valsts aģentūras “Civilās aviācijas aģentūra” publisko maksas pakalpojumu cenrādis”.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2018.gada 4.jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212/1,22.08.2018) (turpmāk - Regula Nr.2018/1139);Komisijas 2011.gada 3.novembra Regulu (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011) (turpmāk – regula Nr.1178/2011);Komisijas 2018.gada 13.marta Regulu (ES) Nr.2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (publicēta “Eiropas Savienības Oficiālajā Vēstnesī” L 71, 14.03.2018);Komisijas 2018.gada 14.decembra Regulu (ES) Nr.2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (publicēta “Eiropas Savienības Oficiālajā Vēstnesī” L 326, 20.12.2018). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Eiropas Parlamenta un Padomes 2018.gada 4.jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212/1,22.08.2018) (turpmāk - Regula Nr.2018/1139);Komisijas 2011.gada 3.novembra Regulu (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 311, 25.11.2011) (turpmāk – regula Nr.1178/2011);Komisijas 2018.gada 13.marta Regulu (ES) Nr.2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (publicēta “Eiropas Savienības Oficiālajā Vēstnesī” L 71, 14.03.2018);Komisijas 2018.gada 14.decembra Regulu (ES) Nr.2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (publicēta “Eiropas Savienības Oficiālajā Vēstnesī” L 326, 20.12.2018). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1178/2011 I pielikuma FCL.001. punkts; regulas Nr.2018/395 III pielikuma BFCL.005. punkts; regulas Nr.2018/1976 III pielikuma SFCL.005.punkts. | Projekta 4.punkts. | Tiesību norma ieviesta pilnībā.  | Projekts stingrākas prasības neparedz. |
| Regulas Nr.1178/2011 VI pielikuma ARA daļas I papildinājums  | Projekta 5.2.apakšpunkts. | Tiesību norma ieviesta pilnībā.  | Projekts stingrākas prasības neparedz. |
| Regula Nr. 1178/2011 I pielikuma  FCL.050. punkts | Projekta 15. un 16.punkts, 3.pielikums. | Tiesību norma ieviesta pilnībā.  | Projekts stingrākas prasības neparedz. |
| Regula Nr. 1178/2011 I pielikuma  FCL.055. punkts | Projekta 17.7.apakšpunkts un 18.punkts | Tiesību norma ieviesta pilnībā.  | Projekts stingrākas prasības neparedz. |
|  Regula Nr. 1178/2011 I pielikuma  FCL.070. punkts, VI pielikuma ARA.GEN.355. punkts un ARA.FCL.300.punkts | Projekta 25. un 27.punkts. | Tiesību norma ieviesta pilnībā.  | Projekts stingrākas prasības neparedz. |
| Regulas Nr.1178/2011 I pielikuma K apakšiedaļa  | Projekta 138.punkts. | Tiesību norma ieviesta pilnībā.  | Projekts stingrākas prasības neparedz. |
| Regula Nr. 1178/2011 VI pielikuma ARA.GEN.205.p punkta (a) apakšpunkts | Projekta 139.punkts. | Tiesību norma ieviesta pilnībā.  | Projekts stingrākas prasības neparedz. |
| Regula Nr. I pielikuma 1178/2011 FCL.1015.; FCL.1020 un FCL.1025.punkts | Projekta 140. un 144. punkts. | Tiesību norma ieviesta pilnībā.  | Projekts stingrākas prasības neparedz. |
| Regula Nr. 1178/2011 VI pielikumaARA.FCL.300. punkts. | Projekta 10.nodaļa | Tiesību norma ieviesta pilnībā.  | Projekts stingrākas prasības neparedz. |
| Regula Nr. 1178/2011 VI pielikumaARA.FCL.205. punkta (c) apakšpunkts | Projekta 179. un 181.punkts | Tiesību norma ieviesta pilnībā.  | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Projekta vienības (punkti), kas minētas tabulas B ailē un pārņem vai ievieš tabulas A ailē minēto ES tiesību akta vienību, ne vienmēr un ne katra satur atsauci uz attiecīgo regulas pantu, jo īpaši – ja regulas panta piemērošanai tiek iedibināta sistēmiska pieeja, kas izklāstīta vairākos projekta punktos.Tāpat ne katra projektā ietvertā atsauce uz regulas pantu nozīmē regulas ieviešanu. Atsauce uz regulu atsevišķos gadījumos tiek piemērota, lai tiesību normu padarītu saprotamāku mērķgrupai un vienlaikus nepārrakstītu regulā ietvertās normas. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā ievietots 2021.gada 24.maijā Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  |
| 3. | Sabiedrības līdzdalības rezultāti | Tika saņemti komentāri/priekšlikumi no diviem aviācijas industrijas pārstāvjiem. Pamatā redakcionālā rakstura priekšlikumu, kas arī tika ņemti vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta institūcijas līdzšinējo funkciju un cilvēkresursu ietvaros. Projekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova

Lieģe, 67507903

inese.liege@caa.gov.lv